wickkiey/tamil-wikipedia-markdown huggingface dataset:
# மணிப்பூர் மாமியார்


**மணிப்பூர் மாமியார்** (*Manipoor Maamiyaar*) என்பது வெளிவராத இந்திய தமிழ் திரைப்படமாகும். இப்படத்தில் விஜயகுமார், ஜெயலலிதா, சுருளி ராஜன், ஸ்ரீவித்யா ஆகியோர் நடித்தனர். வி. சி. குகநாதன் இயக்கிய இப்படத்தை ரகுராம், வி. சி. குகநாதன் ஆகியோர் இணைந்து தயாரித்தனர்.  

1982 ஆண்டில் மணிப்பூர் மாமியார் தயாரிக்கபட்டது. படத்தின் படப்பிடிப்புகள் நடந்து 9000 அடி எடுத்த நிலையில் படம் பாதியில் நிறுத்தபட்டது.  

## இசை
இந்த படத்திற்கு இளையராஜா இசையமைத்தார்.  
| "ஆனந்த பூங்காற்று தாலாட்டுதே" | எஸ். பி. சைலஜா, மலேசியா வாசுதேவன் | முத்துலிங்கம் | 4:29 |  |
| --- | --- | --- | --- | --- |
| "கூத்தாடி கூத்தாடி" | மலேசியா வாசுதேவன் | கங்கை அமரன் | 2:27 |  |
| "மணிப்பூர் மாமியார்" | மலேசியா வாசுதேவன் | கங்கை அமரன் | 4:40 |  |
| "ரசிகனே என் அருகில் வா" | எஸ். பி. சைலஜா, இளையராஜா | கங்கை அமரன் | 5:02 |  |
| "சமையல் பாடமே" | எஸ். பி. சைலஜா, எஸ். பி. பாலசுப்பிரமணியம் | இளையராஜா | 5:49 | } |
# இடியோனிக்சு கோமண்டகென்சிசு



***இடியோனிக்சு கோமண்டகென்சிசு*** (*Idionyx gomantakensis*), எனும் தட்டாரப்பூச்சி பொதுவாக **கோலோம் நிழல் நடனக் கலைஞர்** என்று அழைக்கப்படுகிறது. இது சின்தெமிசுடிடே குடும்பத்தில் உள்ள தட்டாரப்பூச்சி சிற்றினமாகும். இது இந்தியாவின் மேற்குத் தொடர்ச்சி மலையில் காணப்படும் அகணிய உயிரி ஆகும்.  

இந்த தட்டாரப்பூச்சியானது கோவாவின் தாது மணல் அறக்கட்டளையின் கீழ், அறிவியல் மற்றும் தொழில்நுட்பத் துறையின் ஆதரவுடன், பராக் இரங்னேகர் மற்றும் உரோகன் நாயக் அவர்கள் நடத்திய தட்டாரப்பூச்சி கணக்கெடுப்பின் போது, கோவாவின் காலேமில் முதன்முதலில் காணப்பட்டது.  

இந்த புதிய சிற்றினத்தை *இடியோனிக்சு* பேரினத்தின் மற்ற சிற்றினங்களிலிருந்து நீளமான மற்றும் மெல்லிய மலவாய் கொம்பு மற்றும் பத்தாவது அடிவயிற்று கண்டத்தில் காணப்படும் முடி, மலவாய் கொம்பின் அடிப்பகுதியில் பற்கள் இல்லாதது மற்றும் எபிப்ரோக்டின் பக்கவாட்டு மடல்களின் முடிவில் காணப்படும் தங்க முடிகளால் வேறுபடுத்தலாம்.
# மேக்ரோமிடியா



***மேக்ரோமிடியா*** (*Macromidia*) என்பது சின்தெமிசுடிடே குடும்பத்தில் உள்ள தட்டாரப்பூச்சி பேரினமாகும். இது முன்பு கார்டுலிடேயின் துணைக்குடும்பமாக கருதப்பட்டது. உலக *ஒடோனாட்டா* பட்டியலின்படி, இந்த சிற்றினமானது *இன்செர்டே சேடிசு* எனக் கருதப்பட்டது. இப்பேரினம் பின்வரும் சிற்றினங்களைக் கொண்டுள்ளது.  

- *மேக்ரோமிடியா இசிடாய்*
- *மேக்ரோமிடியா தொனால்டி*
# சகளூரு சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1962 | எம். என். கிருஷ்ண சிங் | இந்திய தேசிய காங்கிரஸ் |  |
| 1967 | ஜெ. ஆர். ஹல்சாசுவாமி |  |  |
| 1972 | ஜி. ஹெச். அஸ்வத் ரெட்டி |  |  |
| 1978 | ஜனதா கட்சி |  |  |
| 1983 | இந்திய தேசிய காங்கிரஸ் |  |  |
| 1985 |  |  |  |
| 1989 |  |  |  |
| 1994 | எம். பசப்பா | கர்நாடக காங்கிரஸ் கட்சி |  |
| 1999 | ஜி. ஹெச். அஸ்வத் ரெட்டி | சுயேச்சை |  |
| 2004 | டி. குருசித்தன்னகௌடா | பாரதிய ஜனதா கட்சி |  |
| 2008 | எஸ். வி. ராமச்சந்திரா | இந்திய தேசிய காங்கிரஸ் |  |
| 2011 | பாரதிய ஜனதா கட்சி |  |  |
| 2013 | ஹெச். பி. ராஜேஷ் | இந்திய தேசிய காங்கிரஸ் |  |
| 2018 | எஸ். வி. ராமச்சந்திரா | பாரதிய ஜனதா கட்சி |  |
| 2023 | பி. தேவேந்திரப்பா | இந்திய தேசிய காங்கிரஸ் | } |
**குறிப்பு**
# சிவ சேனா (உத்தவ் பாலசாகேப் தாக்கரே)


**சிவ சேனா (பாலசாகேப் தாக்கரே)** (*Shiv Sena (Uddhav Balasaheb Thackeray*) சமயச்சார்பற்ற, இந்துத்துவா கொள்கை கொண்ட மகாராஷ்டிரா தேசியவாதத்தை ஆதரிக்கும் கட்சி ஆகும். உத்தவ் தாக்கரே பிரிவு சிவ சேனா கட்சி சின்னமாக டார்ச் லைட் சின்னம் ஒதுக்கப்பட்டது.  

## தலைவர்கள்
**கட்சியின் முக்கியத் தலைவர்கள்**

| வ. எண் | பெயர் | படம் | பதவி |
| --- | --- | --- | --- |
| 1 | உத்தவ் தாக்கரே | நிறுவனர் & தேசியத் தலைவர் |  |
| 2 | விநாயக் பாவுராவ் | தலைவர், மக்களவை |  |
| 3 | சஞ்சய் ராவுத் | தலைவர், மாநிலங்களவை |  |
| 4 | அஜய் செளத்திரி | தலைவர், மகாராஷ்டிரா சட்டமன்றம் |  |
| 6 | ஆதித்யா தாக்கரே | கட்சியின் பொதுச் செயலாளர் |  |

## இதனையும் காண்க
- பாலாசாகேபஞ்சி சிவ சேனா கட்சி
# இராமு ராம்தேவ்



**இராமு ராம்தேவ்** (*Ramu Ramdev*) வட இந்திய ஓவியக்கலையின் பாரம்பரிய நுட்பங்கள் மற்றும் பாணிகளில் நிபுணத்துவம் பெற்ற ஓர் ஓவியக் கலைஞர் ஆவார். 1969 ஆம் ஆண்டு மே மாதம் 7 ஆம் தேதியன்று இவர் பிறந்தார். இந்தியக் கலையைப் நுண்படிவமாகப் பாதுகாக்கவும் மேம்படுத்தவும் முப்பது ஆண்டுகளுக்கும் மேலாக உழைத்துள்ளார். இளம் கலைஞர்களுக்கு நுட்பங்களைக் கற்பிக்கிறார். ஆண்டுதோறும் செய்ப்பூரில் உள்ள சிட்டி பேலசில் கோடைக்கால முகாம்களை நடத்துகிறார். இந்தியாவிலும் வெளிநாட்டிலும் கண்காட்சிகளை ஏற்பாடு செய்கிறார். அவரது பணிக்கான எடுத்துக்காட்டுகளாக பிரித்தானிய அருங்காட்சியகத்தையும் மற்றும் பிற தொகுப்புகளையும் கூறலாம். இராமு ராம்தேவின் சேவைகளைப் பாராட்டி, 2010 ஆம் ஆண்டில் கைவினைஞர்கள் மற்றும் நெசவாளர்களுக்கான தேசிய மாசுட்டர் விருதைப் பெற்றார்.
# நியோடிமியம் ஆர்சனேட்டு



**நியோடிமியம் ஆர்சனேட்டு** (*Neodymium arsenate*) NdAsO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். நியோடிமியம்(III) ஆர்சனேட்டு என்ற பெயராலும் அழைக்கப்படுகிறது. இந்த சேர்மத்தில், நியோடிமியம் +3 என்ற ஆக்சிசனேற்ற நிலையில் உள்ளது. நியோடிமியம் ஆர்சனேட்டு நல்ல வெப்ப நிலைப்புத்தன்மை கொண்டுள்ளது மற்றும் இதன் p*K*<sub>sp,c</sub> மதிப்பு 21.86±0.11. ஆகும்.  

## தயாரிப்பு
சோடியம் ஆர்சனேட்டுடன் (Na<sub>3</sub>AsO<sub>4</sub>) நியோடிமியம் குளோரைடு (NdCl<sub>3</sub>) ஆகியவற்றின் கரைசல்களை ஒன்றாகச் சேர்த்து வினைபுரியச் செய்தால் நியோடிமியம் ஆர்சனேட்டைப் பெறலாம்:  

: Na<sub>3</sub>AsO<sub>4</sub> + NdCl<sub>3</sub> → 3 NaCl + NdAsO<sub>4</sub>↓
# டார்ஜீலிங் மரங்கொத்தி



**டார்ஜீலிங் மரங்கொத்தி** (***டென்ட்ரோகோபோசு டார்ஜெல்லென்சிசு***) என்பது பிசிடே குடும்பத்தில் உள்ள ஒரு பறவை சிற்றினம் ஆகும். இது இந்தியத் துணைக்கண்டத்தின் வடக்குப் பகுதிகளிலும், முதன்மையாக இமயமலையிலும், அதை ஒட்டிய சில பகுதிகளிலும் காணப்படுகிறது.  

## விளக்கம்
டார்ஜீலிங் மரங்கொத்தி மஞ்சள் கழுத்து பக்கங்களைக் கொண்ட நடுத்தர அளவிலான மரங்கொத்திப் பறவையாகும். பெரிய வெள்ளை, தோள்பட்டை திட்டுகள் மற்றும் வெள்ளை பட்டைகளுடன் கூடிய இறகுகள் மற்றும் வால் பக்கங்களைக் கொண்ட கருப்பு மேல்பகுதியுடன் கூடியது. ஆண் மரங்கொத்தி சிவப்பு நிற பிடரியுடன் காணப்படும். வெள்ளை கன்னங்கள் மற்றும் மேல் மார்பகத்தில் நீண்ட கருப்பு மீசையுடன் செந்நிற குதத்தின் கீழ் மஞ்சள் நிறத் தோலுடன் காணப்படும்.  

## பரவல்
டார்ஜீலிங் மரங்கொத்தி, பூட்டான், இந்தியா, மியான்மர், நேபாளம் மற்றும் திபெத்தில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ்நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.  

## படங்கள்
# நியோடிமியம் பெர்யிரேனேட்டு



**நியோடிமியம் பெர்யிரேனேட்டு** (*Neodymium perrhenate*) Nd(ReO<sub>4</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நீரிலியாகவும் நான்கு நீரேற்றாகவும் இது காணப்படுகிறது.  

## தயாரிப்பு
அதிகப்படியான நியோடிமியம் ஆக்சைடை 240 கிராம்/லி பெர்ரீனிக் அமிலக் கரைசலுடன் சேர்த்து வினைபுரியச் செய்வதன் மூலம் நியோடிமியம் பெர்யிரேனேட்டு தயாரிக்கப்படுகிறது.  

## இயற்பியல் பண்புகள்
இதன் கரைசலில், NdReO<sub>4</sub><sup>2+</sup> மற்றும் Nd(ReO<sub>4</sub>)<sup>2+</sup> அயனிகள் முறையே 16.5 மற்றும் 23.6 என்ற நிலைப்புத்தன்மை மாறிலிகளுடன் காணப்படுகின்றன.  

## வேதிப் பண்புகள்
உயர் வெப்பநிலையில் நியோடிமியம் பெர்யிரேனேட்டுடன் NdRe<sub>2</sub> சேர்த்து வினைபுரியச் செய்தால் Nd<sub>4</sub>Re<sub>6</sub>O<sub>19</sub> சேர்மத்தைப் பெறலாம்.
# யுனேசுவரன் ராமராஜ்



**யுனேசுவரன் ராமராஜ்** எனும் **ஆர். யுனேசுவரன்** (ஆங்கிலம்; மலாய்: *Yuneswaran Ramaraj* எனும் *R. Yuneswaran*; சீனம்: 尤内斯瓦兰•拉马拉吉); என்பவர் 2022 நவம்பர் மாதம் 19-ஆம் தேதி முதல் ஜொகூர் சிகாமட் மக்களவை தொகுதியின் (*Segamat Federal Constituency*) மலேசிய நாடாளுமன்ற உறுப்பினராகச் சேவை செய்து வருகிறார்.  

ஐக்கிய இராச்சியத்தில் உள்ள ஆங்கிலியா ரசுகின் பல்கலைக்கழகத்தில் வணிக நிர்வாகத்தில் முதுகலை பட்டம் பெற்றவர்; இவர் சிலாங்கூர், சுங்கை பெசார் நகரில் உள்ள சின் மின் சீனப் பள்ளியில் (*SRJK (C) Sin Min Sg Besar*) சீனமொழி படித்தவர்; மேலும் சீனமொழியில் சரளமாக பேசக்கூடியவர்.  

## பொது

சிகாமட் மக்களவை தொகுதியில் 47.7% மலாய் மக்களும்; 42.7% சீனர் மக்களும்; ஆக மொத்தம் 90.4% உள்ளனர். இந்தியர்கள் 9.2% மிகக் குறைந்த அளவில் உள்ளனர். இருப்பினும் 35 வயது நிரம்பிய ஒரு தமிழ் இளைஞர், அரசியல் பெரும்புள்ளிகளுடன் மோதி வெற்றி பெற்றது ஒரு தேர்தல் சாதனையாகக் கருதப் படுகிறது.  

யுனேசுவரன் ராமராஜ், மலேசியாவின் முக்கிய மொழிகளான மலாய் மொழி; ஆங்கில மொழி; சீன மொழி; தமிழ் மொழி ஆகிய மொழிகளில் மிகச் சரளமாகப் பேசக் கூடியவர். இவர் 2022 நவம்பர் 19-ஆம் தேதி மலேசிய நாடாளுமன்றத்தில் மக்களவை உறுப்பினராகப் பதவியேற்ற போது, திருக்குறள் மீது உறுதிமொழி எடுத்துக் கொண்டார்.  

2022-ஆம் ஆண்டு மலேசியப் பொதுத் தேர்தல் பிரசாரத்தின் போது மலேசியப் பிரதமர் அன்வர் இப்ராகீம் முன்னிலையில் யுனேசுவரன் ராமராஜ், மூன்று மொழிகளில் பிரசாரம் செய்த காணொலி யூடியூப் ஊடகத்தில் பதிவாகி உள்ளது.  

## சிகாமட் மக்களவை தொகுதி

சிகாமட் மக்களவை தொகுதி 1955-ஆம் ஆண்டில் உருவாக்கப்பட்டது. 1959-ஆம் ஆண்டில் நீக்கப்பட்டது. பின்னர் 1974-ஆம் ஆண்டில் மீண்டும் தோற்றுவிக்கப்பட்டது. அதே ஆண்டில் தேர்தல் நடைபெற்றது. அத்துடன் அதே 1974-ஆம் ஆண்டில் இருந்து சிகாமட் மக்களவை தொகுதி, மலேசிய நாடாளுமன்றத்தில் பிரதிநிதிக்கப் படுகிறது.  

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (*Federal Gazette issued on 31 October 2022*), சிகாமட் மக்களவை தொகுதி 43 தேர்தல் வட்டாரங்களாக (*Polling Districts*) பிரிக்கப்பட்டது.  

## தேர்தல் முடிவுகள் 2022

2022-ஆம் ஆண்டு மலேசியப் பொதுத் தேர்தலில் சிகாமட் மக்களவை தொகுதியில் ஆர். யுனேசுவரன் போட்டியிட்டு வெற்றி அடைந்தார்.  

பாக்காத்தான் கூட்டணியின் மக்கள் நீதிக் கட்சி சார்பில் போட்டியிட்ட யுனேசுவரனுக்கு **23,437** வாக்குகள் கிடைத்தன. பாரிசான் கூட்டணியின் மஇகா சார்பில் போட்டியிட்ட மஇகாவின் தேசியப் பொருளாளர் டான் ஸ்ரீ ராமசாமி முத்துசாமி (*Ramasamy Muthusamy*) அவர்களுக்கு **17,768** வாக்குகள் கிடைத்தன.  

**'''மலேசிய நாடாளுமன்றம்'''**

| **2022** | **P140 சிகாமட்** | '''யுனேசுவரன் ராமராஜ்
(*Yuneswaran Ramaraj*) (பி.கே.ஆர்)''' | **23,437** | **46.27%** | **ராமசாமி முத்துசாமி**
(*Ramasamy Muthusamy*) (மஇகா) | **17,768** | **35.08%** | **50,652** | **5,669** | **73.03%** |
| --- | --- | --- | --- | --- | --- | --- | --- | --- | --- | --- |
| **பூபாலன் பொன்னுசாமி**
(*Poobalan Ponusamy*) (பெர்சத்து) | **8,385** | **16.55%** |  |  |  |  |  |  |  |  |
| **சையது அயிரோல்**
(*Syed Hairoul Faizey*) (பெஜுவாங்) | **1,062** | **2.10%** | } |  |  |  |  |  |  |  |
# பப்பு கலானி



**சுரேஷ் புதர்மால் கலானி என்ற பப்பு கலானி** (பிறப்பு:ஏறத்தாழ 1951) மகாராட்டிரம் மாநிலத்தில் தானே மாவட்டத்தில் உள்ள உல்காசு நகர் சட்டமன்ற தொகுதியின் முன்னாள் உறுப்பினர் ஆவார். 1980 கொலை வழக்கில் சிறை தண்டனை பெற்றதால் இவர் சட்டமன்ற உறுப்பினர் பதவியிலிருந்து தகுதி நீக்கம் செய்யப்பட்டார்.  

கலானி மீதுள்ள 19 குற்ற வழக்குகளில் (எட்டு கொலை வழக்குகள்) தற்போது பிணை பெற்றுள்ளார். 1986ல் பப்பு கலானி உல்லாஸ்நகர் நகராட்சி மன்றத் தலைவராக தேர்வு செய்யப்பட்டார். அதே ஆண்டில் இந்திய தேசிய காங்கிரசு கட்சியின் சார்பாக உல்லாஸ்நகர் சட்டமன்றத் தொகுதியிலிருந்து மகாராட்டிரா சட்டமன்ற உறுப்பினராகத் தேர்ந்தெடுக்கப்பட்டார். இவர் 1992-2001 காலத்தில் கொலை வழக்கில் சிறையில் இருந்து கொண்டே இரண்டு சட்டமன்றத் தேர்தல்களில் வெற்றி பெற்றார். 2004ம் ஆண்டில் இந்தியக் குடியரசுக் கட்சி சார்பால் இவர் உல்லாஸ்நகர் சட்டமன்றத் தொகுதியிலிருந்து மகாராட்டிரா சட்டமன்றத்திற்கு தேர்வு செய்யப்பட்டார்.  

## இதனையும் காண்க
- தகுதி நீக்கம் செய்யப்பட்ட மக்கள் பிரதிநிதிகள் பட்டியல் (இந்தியா)
# அண்ணா (தொலைக்காட்சி தொடர்)



**அண்னா** (*Anna*) என்பது 22 மே 2023ஆம் ஆண்டு முதல் ஜீ தமிழில் வார நாட்களில் திங்கள் முதல் சனி வரை இரவு 9:30 மணிக்கு ஒளிபரப்பாகும் தொலைக்காட்சி நாடகத் தொடர் ஆகும். இதனை *ராஜம்மாள் கிரியேசன்சு* என்ற நிறுவனம் தயாரித்துள்ளது.  

## நடிகர்கள்

### முதன்மை கதாபாத்திரம்
- செந்தில் குமார் - சண்முகம்
- நித்யா ராம் - பரணி

## நடிகர்கள்
இந்த தொடரின் கதாநாயகனாக நாம் இருவர் நமக்கு இருவர் என்ற தொடரில் நடித்து பிரபலமான செந்தில் குமார் நடிக்கின்றார். இந்த தொடரின் கதாநாயகியாக நித்யா ராம் நந்தினி என்ற தொடரில் நடித்தவர் நடிக்கின்றார்.
# கடோலினியம் பெர்யிரேனேட்டு



**கடோலினியம் பெர்யிரேனேட்டு** (*Gadolinium perrhenate*) Gd(ReO<sub>4</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  

## தயாரிப்பு
ஐதரசன் பெராக்சைடின் முன்னிலையில் பெர்யிரேனிக் அமிலக் கரைசலில் (240 கிராம்/லி) அதிகப்படியான கடோலினியம் ஆக்சைடைக் கரைப்பதன் மூலம் இதைப் பெறலாம். இதில் இருந்து நீரேற்றுகள் வீழ்படிகின்றன. நான்கு நீரேற்றிலுள்ள நீரை இழக்கச் செய்து நீரிலி வடிவ கடோலினியம் பெர்யிரேனேட்டு தயாரிக்கப்படுகிறது.  

## வேதிப்பண்புகள்
நீரிலி வடிவ கடோலினியம் பெர்யிரேனேட்டு அதிக வெப்பநிலையில் சிதைந்து கடோலினியம் ஆக்சைடு மற்றும் இரேனியம் ஏழாக்சைடை உருவாக்குகிறது.
# செலெப்ரிட்டீ ஜெப்பர்டி! (விளையாட்டு நிகழ்ச்சி)



**செலெப்ப்ரிட்டீ ஜெப்பர்டி!** என்பது 25 செப்டம்பர் 2022ஆம் ஆண்டுமுதல் அமெரிக்க ஒளிபரப்பு நிறுவனத்தால் ஒளிபரப்பாகும் தொலைக்காட்சி விளையாட்டு நிகழ்ச்சி ஆகும். இந்த நிகழ்ச்சியில் ஒரு பருவத்தில் 13 அத்தியாயங்கள் கொண்டது.  

சீசன் ஒன்றை மயிம் பியாலிக் தொகுத்து வழங்கினார். செப்டம்பர் 27, 2023 இல் தொடங்கும் சீசன் இரண்டை, சிவிலியன் பதிப்பின் எழுபத்து நான்கு கேம் சாம்பியனான கென் ஜென்னிங்ஸ் தொகுத்து வழங்குவார், அவர் 30 நவம்பர் 2020 முதல் சிவிலியன் பதிப்பை தொகுத்து வழங்கினார் (பதிவுகளைக் காட்டு)..
# செம்பழுப்பு வயிற்று மரங்கொத்தி



**செம்பழுப்பு வயிற்று மரங்கொத்தி** (*Rufous-bellied woodpecker*) அல்லது **செம்பழுப்பு வயிற்று சாறுறிஞ்சி** (***டென்ட்ரோகோபோசு கைபெரைத்ரசு***) என்பது பிசிடே குடும்பத்தில் உள்ள ஒரு மரங்கொத்திப் பறவை சிற்றினமாகும். இந்த மரங்கொத்தியானது மரங்களின் பட்டைகளில் வரிசையாகச் சிறிய குழிகளை உருவாக்கும் பழக்கத்தைக் கொண்டுள்ளது. இந்தியத் துணைக்கண்டம் மற்றும் தென்கிழக்கு ஆசியாவில் இமயமலைப் பகுதிகளான வங்காளதேசம், பூட்டான், கம்போடியா, ஆங்காங், இந்தியா, கொரியா, மியான்மர், நேபாளம், தாய்லாந்து, மஞ்சூரியா, உசுரிலாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கையான வாழ்விடங்கள் மிதவெவெப்பமண்டல அல்லது வெப்பமண்டல ஈரமான தாழ்நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். ஒரே மரங்களை வருடா வருடம் சாறு எடுக்க இவை, பயன்படுத்தலாம்.  

## பாதுகாப்பு நிலை
செம்பழுப்பு வயிற்று மரங்கொத்தி பரந்த வரம்பைக் கொண்ட அசாதாரண பறவை. இது உயிர்வாழ்வதற்குத் தேவையான இலையுதிர் காடுகளை அழித்ததால், இதன் முந்தைய வரம்பிலிருந்து இது அழிந்துவிட்டது. இதன் எண்ணிக்கை குறைந்து கொண்டு செல்வதாகக் கருதப்படுகின்றது. ஆனால் பன்னாட்டு இயற்கைப் பாதுகாப்புச் சங்கம் இதனை "தீவாய்ப்பு கவலை குறைந்த இனமாக" மதிப்பிட்டுள்ளது.
# பழுப்பு மார்பு மரங்கொத்தி



**பழுப்பு மார்பு மரங்கொத்தி** (*Fulvous-breasted woodpecker*)(***டென்ட்ரோகோபோசு மாசெய்***) என்பது பிசிடே குடும்பத்தில் உள்ள ஒரு மரங்கொத்தி பறவை சிற்றினம் ஆகும். இது வங்காளதேசம், பூட்டான், நேபாளம், இந்தியா மற்றும் மியான்மர் ஆகிய நாடுகளில் காணப்படுகிறது. புள்ளி-மார்பக மரங்கொத்தி முன்பு இந்த சிற்றினத்துடன் தொடர்புடையதாகக் கருதப்பட்டது.  

## விளக்கம்
இது நடுத்தர அளவிலான, மரங்கொத்தி ஆகும். இதன் மேல் பகுதி கருப்பு நிறத்தில், பெரிய வெள்ளை பட்டைகளுடன் காணப்பௌம். வால் சிவப்பு நிறத்திலானது. மார்பகம் மற்றும் வயிறு, லேசான பக்கவாட்டுத் தடுப்பு மற்றும் லேசான பக்கக் கோடுகளுடன் காணப்படும். கன்னங்கள் ஓரளவிற்கு கறுப்பு பட்டைகளுடன் காணப்படும். ஆரஞ்சு நெற்றியுடன் ஆண் பறவை சிவப்பு தலைப்பகுதியினையும், பெண் பறவை கருப்புத் தலைப்பகுதியுடன் காணப்படும்.  

## வாழ்விடம்
பழுப்பு மார்பு மரங்கொத்தியின் இயற்கையான வாழ்விடங்கள் மிதவெப்பமண்டல அல்லது வெப்பமண்டல உலர் காடுகள், மிதவெப்பமண்டல அல்லது வெப்பமண்டல ஈரமான தாழ்நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.  

## படங்கள்
# புள்ளி மார்பு மரங்கொத்தி



**புள்ளி மார்பு மரங்கொத்தி** (*Freckle-breasted woodpecker*)(***டென்ட்ரோகோபோசு அனலிசு***) என்பது பிசிடே குடும்பத்தில் உள்ள ஒரு மரங்கொத்திப் பறவை சிற்றினம் ஆகும். இது இந்தோனேசியா, லாவோஸ், மியான்மர், தாய்லாந்து, கம்போடியா மற்றும் வியட்நாம் ஆகிய நாடுகளில் காணப்படுகிறது.  
'' சமனின் கிளைகளில் உணவு தேடும் புள்ளி மார்பு மரங்கொத்தி. செமராங், இந்தோனேசியா.]]  

## விளக்கம்
புள்ளி மார்பு மரங்கொத்தி, நடுத்தர அளவிலான, மரங்கொத்திப் பறவையாகும். இதன் மேல் பகுதி கருப்பாகவும், வெண்ணிறப் பெரிய பட்டைகளுடனும் காணப்படும். வாலின் கீழ்ப்பகுதி சிவப்பு நிறத்திலும், மார்பக மற்றும் வயிறு பக்க கோடுகளுடன் பட்டைகளுடன் காணப்படும். வெண்ணிற கன்னங்களில் ஓரளவிற்குக் கறுப்பு கோடுகள் விளிம்பில் காணப்படும். ஆரஞ்சு நிற நெற்றியுடன் கூடிய ஆணி பறவையில் சிவப்பு நிறக் கிரீடமும், பெண் பறவையில் இது கருப்பு நிறத்திலும் காணப்படும்.  

## வாழ்விடம்
புள்ளி மார்பு மரங்கொத்தியின் இயற்கையான வாழ்விடங்கள் மிதவெப்பமண்டல அல்லது வெப்பமண்டல உலர் காடுகள், மிதவெப்பமண்டல அல்லது வெப்பமண்டல ஈரமான தாழ்நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# ரெட்டி



**ரெட்டி** (*Reddy*) ( ரட்டி, ரெட்டி, ரெட்டியார், ரெட்டப்பா, ரெட்டி ) என்பது இந்தியாவில் தோன்றிய ஒரு சாதியாகும். இவர்கள் முக்கியமாக ஆந்திரப் பிரதேசம் மற்றும் தெலங்காணாவைச் சேர்ந்தவர்கள். இவர்கள் முன்னேறிய வகுப்பினராக வகைப்படுத்தப்பட்டுள்ளனர்.  

இவர்களின் தோற்றம் இராஷ்டிரகூடர்களுடன் இணைக்கப்பட்டுள்ளது. இருப்பினும் இதுகுறித்து கருத்து வேறுபடுகளும் உள்ளன. இவர்கள் நிலப்பிரபுக்களாகவும், விவசாய நில உரிமையாளர்களாகவும் இருக்கின்றனர். வரலாற்று ரீதியாக இவர்கள் கிராமங்களின் நில உடைமை பிரபுக்களாக இருந்துள்ளனர். பாரம்பரியமாக, இவர்கள் வணிகர்களாகவும், பல்வேறு விவசாய சமூகமாகவும் இருந்தனர். ஆட்சியாளர்களாகவும், போர்வீரர்களாகவும் இவர்களின் திறமை தெலுங்கு வரலாற்றில் நன்கு பதிவு செய்யப்பட்டுள்ளது.   ரெட்டி வம்சம் (1325-1448 கி.பி) நூறு ஆண்டுகளுக்கும் மேலாக கடலோர ஆந்திரா மற்றும் நடு ஆந்திராவை ஆட்சி செய்தது.  

## பிற கோட்பாடுகள்
பிரெஞ்சு வரலாற்றாசிரியர் *ஆலன் டேனியல்* மற்றும் *கென்னத் கரி* ஆகியோரின் கூற்றுப்படி, இராஷ்டிரகூட மற்றும் ரெட்டி வம்சங்கள் இருவரும் இராஷ்டிரியர்களின் முந்தைய வம்சத்தில் இருந்து வந்திருக்கலாம். இந்த பொதுவான தோற்றம் எந்த வகையிலும் நிச்சயமற்றது: இராஷ்டிரகூடர்களின் வழி வட இந்தியாவில் யாதவர்களிடமிருந்து வந்தது என்பதற்கான சான்றுகள் உள்ளன. மேலும் அவர்கள் ஒரு பொதுவான பட்டத்தை வைத்திருந்திருக்கலாம். இந்த மாற்றுக் கோட்பாடுகளில் ஏதேனும் ஒன்று அவர்களுக்கும் ரெட்டிகளுக்கும் இடையே உள்ள தொடர்பைக் குறைமதிப்பிற்கு உட்படுத்தும்.  

## நவீன அரசியலில்
1956 ஆம் ஆண்டு ஆந்திரப் பிரதேசம் உருவாவதற்கு முன்னரும் அதற்குப் பின்னரும் கம்மவார் மற்றும் ரெட்டி சாதியினர் அரசியல் ரீதியாக ஆதிக்கம் செலுத்தி வந்தனர். நவீன இந்தியாவின் இந்தியாவில் இட ஒதுக்கீடு அமைப்பில் ரெட்டிகள் முற்போக்கு சாதியாக வகைப்படுத்தப்படுகிறார்கள். இவர்கள் ஆந்திரப் பிரதேசத்தில் அரசியல் ரீதியாக ஆதிக்கம் செலுத்தும் சமூகமாக உள்ளனர். இவர்களின் எழுச்சி 1956 ஆம் ஆண்டு ஆந்திர மாநிலம் உருவானதில் இருந்து தொடங்குகிறது
# இரிடியம்(III) அயோடைடு


## இயற்பியல் பண்புகள்
இரிடியம்(III) அயோடைடு நீரில் கரையாது. அடர் பழுப்பு நிற திண்மமாக காணப்படுகிறது. இதன் முந்நீரேற்று மஞ்சள் நிறத்தில் உள்ளது. இதை சூடாக்கும்போது இருநீரேற்றாக அல்லது நீரிலியாக நீரிழப்பு அடைகிறது. . இரிடியம்(III) அயோடைடு ஒரு ஒற்றை நீரேற்றையும் கொண்டுள்ளது.
# உருத்ராக்ச ஜபால உபநிடதம்


**உருத்ராக்ச ஜபால உபநிடதம்** ( *Rudrakshajabala Upanishad* ) **உருத்ராக்ச ஜபாலோபனிஷத்**, **உருத்ராக்ச உபநிஷத்** **உருத்ராக்ஷோபநிஷத்** என்றும் அறியப்படும் இது, சமசுகிருத மொழியில் எழுதப்பட்ட 108 உபநிடத இந்து வேதங்களில் ஒன்றாகும். இது சிவபெருமானுக்கு புனிதமான மணிகளாகப் பயன்படுத்தப்படும் ஒரு விதையான உருத்ராட்சத்திற்கு அர்ப்பணிக்கப்பட்டுள்ளது. இந்த வேதம் சிவனை வழிபடும் சைவப் பிரிவைச் சேர்ந்தது மற்றும் சாம வேதத்துடனும் தொடர்புடையது. 14 சைவ உபநிடதங்களில் ஒன்றான இது சிவனின் வடிவமான காலாக்னி உருத்திரனுக்கும் சனகாதி முனிவர்களில் ஒருவரான சனத்குமாரன் என்றும் அழைக்கப்படும் பூசுந்த முனிவருக்கும் நடந்த உரையாடலாக சொல்லப்படுகிறது.  

## உள்ளடக்கம்
*இந்த உபநிடதம்*, உடலின் அனைத்து பாகங்கள், பஞ்ச பிராணன் (ஆன்மா) மற்றும் பேச்சு ஆகியவற்றின் நல்வாழ்வுக்கான உன்னத யதார்த்தமான பிரம்மனுக்கான அழைப்போடு தொடங்குகிறது. அமைதிக்கான விருப்பத்துடன் பாடல் முடிவடைகிறது.  

### உருத்ரனின் கண்ணீர்
சனத்குமாரன் என்றும் அழைக்கப்படும் பூசுந்த முனிவர், பைரவருடன் அடையாளம் காணப்பட்ட சிவனின் அழிவு வடிவமான காலாக்னி உருத்ரனிடம் உருத்ராட்சத்தின் தோற்றம் மற்றும் அதை அணிவதால் ஏற்படும் நன்மைகள் பற்றி கேட்கிறார். திரிபுரத்தின் (மூன்று நகரங்கள்) அழிவுக்காக, அவர் ஆயிரம் ஆண்டுகள் தியானத்தில் கண்களை மூடிக்கொண்டார் என்றும் அவரது கண்களில் இருந்து கண்ணீர் பூமியில் விழுந்து, உருத்ராட்சத்தை உருவாக்கியது எனவும் கடவுள் பதிலளிக்கிறார். "உருத்ராட்சம்" என்ற வார்த்தையின் உச்சரிப்பு பத்து பசுக்களை தானம் செய்த புண்ணியத்தை அளிப்பதாகக் கூறப்படுகிறது. மேலும் அதன் பார்வையும் தொடுதலும் இருபது பசுக்களின் தொண்டுக்கு சமம் எனவும் கூறப்படுகிறது.
# இரிடியம்(IV) அயோடைடு



**இரிடியம்(IV) அயோடைடு** (*Iridium(IV) iodide*) IrI<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இரிடியத்தின் அயோடைடு உப்பு என இது வகைப்படுத்தப்படும் இந்த இரும உப்பு இரிடியமும் அயோடினும் வினைபுரிவதால் உருவாகிறது.  

## இயற்பியல் பண்புகள்
இரிடியம்(IV) அயோடைடு நீர் மற்றும் ஆல்ககாலில் கரையாது. கருப்பு நிற திண்மமாக இது உருவாகிறது.  

## பயன்கள்
கரிம வேதியியலில் இரிடியம்(IV) அயோடைடு ஒரு வினையூக்கியாகப் பயன்படுத்தப்படுகிறது.
# அச்சுதானந்த் தஞ்சை ரவி



**அச்சுதானந்த் தஞ்சை ரவி** (*Achuthanand Tanjore Ravi*) இந்தியாவின் தமிழ்நாடு மாநிலம் சென்னையைச் சேர்ந்த ஒரு புகைப்படக் கலைஞர் ஆவார். 1991 ஆம் ஆண்டு சூன் மாதம் 22 ஆம் தேதியன்று இவர் பிறந்தார். இவரது படைப்புகள் இந்தியா முழுவதும் உள்ள பல்வேறு காட்சியகங்கள் மற்றும் அருங்காட்சியகங்களில் காட்சிப்படுத்தப்பட்டுள்ளன. உருவப்படங்களுக்காகவும் புகைப்படப் பத்திரிகையாளர் எனவும் இவர் நன்கு அறியப்படுகிறார்.  

## தொழில்
அச்சுதானந்த் 2008 ஆம் ஆண்டில் தனது புகைப்படப் பத்திரிக்கை வாழ்க்கையைத் தொடங்கினார். தேசிய மற்றும் பன்னாட்டு அளவு முகமைகளில் பகுதிநேர புகைப்பட பத்திரிக்கையாளராக பல ஆண்டுகள் பணியாற்றினார். . முக்கியச் செய்திகள் மற்றும் ஆவணப்படச் செய்திகள் ஆகியவற்றைத் தேடி இந்தியாவிலும் அதைச் சுற்றியுள்ள பல இடங்களுக்கும் புகைப்பட ஆர்வம் இவரை அழைத்துச் சென்றது. ஒரு புகைப்படக் கலைஞராகவும், சிறந்த புகைப்பட பத்திரிக்கையாளராகவும், இணையத்தின் உதவியுடனும் பல்வேறு பட்டறைகளில் கலந்துகொண்டு பல்வேறு நுட்பங்களைக் கற்றுக்கொண்டார். அச்சுதானந்த் தனது நண்பர் அசோக் குமாரின் உதவியுடன் வளர்ந்து வரும் புகைப்படக் கலைஞர்களுக்கான தளமான மெட்ராசு இன் மோசன் என்ற குழுவை நிறுவினார்.  

## விருதுகள் மற்றும் அங்கீகாரம்
அச்சுதானந்த் தனது புகைப்படப் படங்களுக்காக அங்கீகாரம் பெற்றுள்ளார், இதில் "மகாகும்பமேளா-2013", மகாகும்ப விழா பற்றிய புகைப்பட ஆவணப்படம் மற்றும் "பார்வைக்கு அப்பால்", பார்வையற்றோர் பற்றிய புகைப்பட ஆவணப்படம் ஆகியவை அடங்கும்.. இந்தப் பணிக்காக இவர் யுனெசுகோவிடமிருந்து மானியமும் பெற்றார்.
# அச்சுதானந்த தாசர்

**அச்சுதானந்த தாசர்** ( *Achyutananda Dasa* ) இந்தியாவின் ஒடிசாவைச் சேர்ந்த 16 ஆம் நூற்றாண்டின் கவிஞரும், வைணவத் துறவியுமாவார். இவர் **கோபால குரு** என்றும் அழைக்கப்பட்டார். கடந்த காலத்தையும், நிகழ்காலத்தையும், எதிர்காலத்தையும் பார்க்கும் ஆற்றல் உடையவராக கருதப்பட்ட இவர் ஒரு சிறந்த எழுத்தாளரும் மற்றும் ஐந்து பேர் கொண்ட குழுவில் ஒருவருமாவார். ஒடிசாவில் சமசுகிருத நூல்களை ஒடிய மொழியில் சாதாரண மக்களுக்காக மொழிபெயர்த்ததன் மூலம் ஆன்மீகத்தில் ஒரு புரட்சியை வழிநடத்தினார்.  

ஒடிசா மக்களுக்காக பண்டைய இந்து வேதங்களை ஒடியாவில் மொழிபெயர்த்த ஆன்மீகம் மற்றும் இலக்கியமான பஞ்சசகாவின் பிரபலமான ஐந்து நண்பர்களில் இவரும் ஒருவர். அச்யுதானந்த தாசர் பஞ்சசகாவையும் மேலும் ஏராளமான புத்தகங்களையும் எழுதினார். அவற்றில் பலவற்றை தீர்க்கதரிசனங்களின் புத்தகம் என்று சுருக்கமாக கூறலாம். ஆன்மீகம், யோகம், சடங்குகள், யந்திரம், தந்திரம், ஆயுர்வேதம் மற்றும் பிற பல்வேறு சாத்திரங்கள் போன்ற பல விஷயங்களில் இவரது பரந்த அறிவிற்காக இவர் *மகாபுருஷன்* (ஒரு சிறந்த நபர்) என்று அறியப்படுகிறார். இவரது முக்கிய படைப்புகளில் அ*ரிவம்சம்* (ஒடியாவில்), *கைபர்த கீதை*, *கோபாலங்க-ஓகலா*, *குருபக்தி கீதை*, *அனகர்-சம்ஹிதா*, *சாஹயாலிசா-பாதாலா* போன்றவை அடங்கும்  

## ஆரம்ப கால வாழ்க்கை
அச்சுதானந்தர் ஒரு பிரபலமான நபராக மாறியதும், இவரது வாழ்க்கையின் பெரும்பகுதி புராணமாக மாறத் தொடங்கியது. தனது காலத்தின் சமூக சூழ்நிலையைப் பற்றி எழுதிய சிலரில் ஒருவராக பிரபலமானவர். மேலும் இது இவரது எழுத்துக்களை பலர் படிக்கும் அறிவார்ந்த காரணமுமாகும். இவரது கவிதைகள் பெரும்பாலும் இவரைப் பற்றி ரகசியமாகவே இருந்தன. மேலும் குறியீடு அல்லது ஒப்புமைகளில் எழுதப்பட்டன. இவர் பிறப்பால் கோபால் சாதியைச் சேர்ந்தவர். ஆனால் பிற்காலத்தில் கரண் குடும்பத்தைச் சேர்ந்தவர் என்று கூறப்படுகிறது. என்ற கிராமத்தில் தீனபந்து குந்தியா மற்றும் பத்மாவதி ஆகியோருக்கு பிறந்தார். இது பல்வேறு அறிஞர்களால் கி.பி 1480 மற்றும் 1505 க்கு இடைப்பட்டதாக கருதப்படுகிறது.இவரது தாத்தா கோபிநாத மொஹந்தி, புரி ஜெகன்நாதர் கோயிலில் எழுத்தாளராக இருந்தார். ஜெகன்நாதர் கோயிலில் இவரது தாயார் செய்த பிரார்த்தனைக்குப் பிறகு இவர் பிறந்தார், மேலும் இவரது தந்தை அவரது கனவில் தெய்வீக பறவையான கருடன் ஒரு குழந்தையை கொண்டு வந்ததாக கனவு கண்டார். புராணத்தில் இவர் கருடனின் அவதாரம் என்று நம்பப்படுகிறது.  

### கல்வி
அச்சுதானந்தர் புரியில் முறையான கல்வி கற்றார். பல சமகாலத்தவர்களைப் போலவே, இவர் தனது இளமை பருவத்தில் சைதன்யரை<nowiki/>ச் சந்தித்து அவரிடமிருந்து மந்திர தீட்சை பெற்றார் என்பது பெரும்பாலான நூல்களால் ஒப்புக் கொள்ளப்படுகிறது. இவர் ஒரு உட்கலிய வைணவர் (வைணவத்தின் பண்டைய ஒடிசா பள்ளி, ஜென்நாதர் கோயில் பாரம்பரியம்), கௌடியா வைணவர் (பெங்காலி வைணவம் என்று பொருள்) அல்ல என்பதை வேறுபடுத்துவது முக்கியம். இவர் பஞ்சசகாவின் இளையவராக ஆனார்.  

## பஞ்சசகம்
அச்சுனந்தர் கி.பி. 1450 மற்றும் 1550 க்கு இடையில் வாழ்ந்ததாகக் கருதப்படுகிறது. இவர் புகழ்பெற்ற வைணவ தத்துவமும், ஆன்மீகமும் மற்றும் ஒடிசாவின் இலக்கியமுமான பஞ்சசகாவை வடிவமைத்தவர்களில் ('ஐந்து நண்பர்கள்') ஒரு பகுதியாக இருந்தார். அச்சுதானந்த தாசருடன் சேர்ந்து, சிசு அனந்த தாசர், ஜசோபந்த தாசார், ஜெகன்நாத தாசர் மற்றும் பலராம தாசர் ஆகியோர் இதனை வடிவமைத்தனர்.
# பிரசியோடைமியம் ஆண்டிமோணைடு



**பிரசியோடைமியம் ஆண்டிமோனைடு** (*Praseodymium antimonide*) PrSb. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியமும் ஆண்டிமனியும் சேர்ந்து இந்த இரும உப்பு உருவாகிறது.  

## தயாரிப்பு
பிரசியோடைமியத்துடன் ஆண்டிமனியை சேர்த்து வெற்றிடத்தில் சூடுபடுத்தினால் பிரசியோடைமியம் ஆண்டிமோனைடு உருவாகும்.  

::<math>\mathsf{ Pr + Sb \ \xrightarrow{2170^oC}\ PrSb }</math>  

## இயற்பியல் பண்புகள்
F m3m என்ற இடக்குழுவுடன் a = 0.638 nm, Z = 4 என்ற செல் அளவுருக்களுடனும் பிரசியோடைமியம் ஆண்டிமோனைடு கனசதுரப் படிகங்களாக உருவாகிறது. சோடியம் குளோரைடு போன்ற கட்டமைப்பில் இதன் கட்டமைப்பும் உள்ளது.  

பிரசியோடைமியம் ஆண்டிமோனைடு 2170 ° செல்சியசு
# தேசிய சிறுபான்மையினர் மேம்பாடு மற்றும் நிதிக் கழகம்

**தேசிய சிறுபான்மையினர் மேம்பாடு மற்றும் நிதிக் கழகம்** (*National Minorities Development and Finance Corporation*) 1994 ஆம் ஆண்டு செப்டம்பர் மாதத்தில் இந்திய அரசின் சமூக நீதி மற்றும் அதிகாரமளித்தல் அமைச்சகத்தின் கீழ் ஓர் இலாப நோக்கற்ற நிறுவனமாக சேர்க்கப்பட்டது. சிறுபான்மை சமூகங்களைச் சேர்ந்த தகுதியான பயனாளிகளுக்கு சுயதொழில் நடவடிக்கைகளுக்கு சலுகை நிதி வழங்குவது இவ்வமைப்பின் நோக்கமாகும். வறுமைக் கோட்டின் இருமடங்குக்கு கீழான வருமானமாக குடும்ப வருமானம் இருத்தல் இதற்கான நிபந்தனையாகும்.  

சிறுபான்மை விவகார அமைச்சகம் நிறுவப்பட்ட பிறகு, தேசிய சிறுபான்மையினர் மேம்பாடு மற்றும் நிதிக் கழகத்தின் நிர்வாகக் கட்டுப்பாடு இந்த அமைச்சகத்திற்குள் இணைக்கப்பட்டது.
# அந்தமான் மற்றும் நிக்கோபார் தீவுகள் காடுகள் மற்றும் தோட்ட வளர்ச்சிக் கழகம்

**அந்தமான் மற்றும் நிக்கோபார் தீவுகள் காடு மற்றும் தோட்ட வளர்ச்சிக் கழகம்** (*Andaman and Nicobar Islands Forest and Plantation Development Corporation*) அந்தமான் மற்றும் நிக்கோபார் தீவுகளில் இந்திய அரசாங்கம் நிறுவிய ஒரு பொதுத்துறை நிறுவனமாகும் . இந்தியாவில் அந்தமான் மற்றும் நிக்கோபார் ஒன்றியப் பிரதேசங்களில் வன வளங்களை ஏற்படுத்தி இக்கழகம் நிர்வகிக்கிறது.  

## வரலாறு
அரசுக்கு சொந்தமான இந்நிறுவனம் 1977 ஆம் ஆண்டில் நிறுவப்பட்டது.. இதன் தலைமையகம் போர்ட் பிளேயரில் இருந்தது. இந்த தீவுகளின் பொருளாதாரம் வெப்பமண்டல மழைக்காடுகள் சார்ந்த தொழில்களின் வளர்ச்சியைச் சார்ந்து இருந்ததாகக் கருதப்பட்டது.  

அந்தமான் தீவுகளில் உள்ள சிவப்பு எண்ணெய் பனை மற்றும் ரப்பர் தோட்டங்களையும் நிர்வகித்து வந்தது.  

2001 ஆம் ஆண்டு முதல் அந்தமான் மற்றும் நிக்கோபார் தீவுகள் காடு மற்றும் தோட்ட வளர்ச்சிக் கழகம் ஒட்டுமொத்த நட்டத்தில் இயங்கும் நிறுவனமாக இருந்தது. இதனால் ஊழியர்களுக்கு சம்பளம் வழங்க முடியாத நிலை ஏற்பட்டது.
# இந்திய இசுலாமிய ஆய்வுகள் நிறுவனம்

**இந்திய இசுலாமிய ஆய்வுகள் நிறுவனம்** (*Indian Institute of Islamic Studies*) இந்தியாவின் புது தில்லியில் உள்ள ஓர் இசுலாமிய ஆய்வு நிறுவனம் ஆகும். அக்கீம் அப்துல் அமீத் உட்பட்ட முக்கிய முசுலிம் தலைவர்களால் 1963 ஆம் ஆண்டில் இது நிறுவப்பட்டது, இவர் பின்னர் இயாமியா அம்தார்ட்டு பல்கலைக்கழகத்தை நிறுவினார், இந்தியாவில் இசுலாமிய பாரம்பரியம் மற்றும் கலாச்சாரத்தின் பாதுகாப்பு இந்த நிறுவனத்திடம் ஒப்படைக்கப்பட்டது. மேலும்,. இந்த நிறுவனம் கூடுதலாக இசுலாத்தில் ஆய்வுகள் மற்றும் ஆராய்ச்சி மற்றும் ஒப்பீட்டு ஆய்வுகளை ஊக்குவிக்கிறது. இந்திய இசுலாமிய ஆய்வுகள் நிறுவனத்தில் இசுலாம் பற்றிய பல தொகுப்புகளின் களஞ்சியம் இடம்பெற்றுள்ளது. பெரும்பாலும் பாரசீக மற்றும் அரபு மொழிகளில் இவை எழுதப்பட்டுள்ளன. மேலும் *இசுலாத்தில் ஆய்வுகள் என்ற* ஓரு காலாண்டு இதழையும் இந்நிறுவனம் வெளியிடுகிறது  

1984 ஆம் ஆண்டு தில்லியை தளமாகக் கொண்ட இந்திய இசுலாமிய கலாச்சார மையத்தின் நிதியுதவியிலும் இந்த நிறுவனம் முக்கியப் பங்கு வகித்தது.
# அரப்பனஹள்ளி சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | எம். எம். ஜெ. சத்யோஜதப்பய்யா | பிரஜா சோசலிச கட்சி |  |
| எம். தானப்பா |  |  |  |
| 1962 | சிரசப்பா இஜாரி | இந்திய தேசிய காங்கிரஸ் |  |
| 1967 | ஒய். நாயக் |  |  |
| 1972 | தினராயநாதா |  |  |
| 1978 | டி. நாராயணதாஸ் | இந்திரா காங்கிரஸ் |  |
| 1983 | பி. ஹெச். எங்கா நாயக் | இந்திய தேசிய காங்கிரஸ் |  |
| 1985 |  |  |  |
| 1989 |  |  |  |
| 1994 | டி. நாராயணதாஸ் | சுயேச்சை |  |
| 1999 | பி. டி. பரமேஸ்வர நாயக் | இந்திய தேசிய காங்கிரஸ் |  |
| 2004 |  |  |  |
| 2008 | ஜி. கருணாகர ரெட்டி | பாரதிய ஜனதா கட்சி |  |
| 2013 | எம். பி. ரவீந்திரா | இந்திய தேசிய காங்கிரஸ் |  |
| 2018 | ஜி. கருணாகர ரெட்டி | பாரதிய ஜனதா கட்சி |  |
| 2023 | லதா மல்லிகார்ஜூன் | சுயேச்சை | } |
# ஆவ்ரிதி சௌத்ரி



**ஆவ்ரிதி சௌத்ரி** (பிறப்பு: ஏப்ரல் 4, 1998) இந்திய விளம்பர மாதிரி மற்றும் அழகுப் போட்டியின் வாகையாளர் ஆவார். செல்வி திவா சுப்ரா நேசனல் பட்டத்தினை 2020 ஆம் ஆண்டு வென்றார். 20 ஆகஸ்ட் 2021 அன்று போலந்தில் உள்ள மலோபோல்சுகாவில் நடந்த செல்வி சுப்ரநேஷனல் 2021 ஆம் ஆண்டு இந்தியாவைப் பிரதிநிதித்துவப்படுத்தி, பத்தாவது இடத்தைப் பிடித்தார்.  

## ஆரம்ப கால வாழ்க்கை மற்றும் கல்வி
சௌத்ரி செயின்ட் சோசப் கான்வென்ட் பெண்கள் மேல்நிலைப் பள்ளியில் பயின்றார். பின்னர் இந்தூரில் உள்ள பிரெச்டீசு மேலாண்மை மற்றும் ஆராய்ச்சி நிறுவனத்தில் முதுகலை வணிக நிர்வாகத்தில் பட்டம் பெற்றார்.  

## பகட்டான ஆரவார காட்சி அல்லது அணிவகுப்பு

### மிசு திவா - 2020
ஒ2019 ஆம் ஆண்டில் செல்வி திவா - 2020 போட்டிக்காக, இந்தூர் மூலம் விண்ணப்பம் செய்து நகர இறுதிப் போட்டியாளராக தேர்வு செய்யப்பட்டார். மும்பையில் நடந்த இறுதிச் சுற்றில், அவர் சிறந்த 20 பிரதிநிதிகளில் ஒருவராக தேர்வு செய்யப்பட்டார். 2020 ஆம் ஆண்டு பிப்ரவரி 22 ஆம் தேதி வெளிச்செல்லும் பட்டதாரிகள் செபாலி சூட் மற்றும் மிசு சுப்ரநேசனல் 2019 ஆன்டோனியா போர்சில்ட் அவர்களால் மும்பை அந்தேரியில் உள்ள யாசு ராசு ஓவிய அறையில் இறுதியாக செல்வி திவா சுப்ராநேசனல் 2020 என்ற பட்டத்தை வென்றார்.  

### செல்வி சுப்ரநேசனல் 2021
போலந்தில் உள்ள மலோபோல்சுகாவில் நடைபெற்ற செல்வி சுப்ராநேஷனல் 2021 என்ற போட்டியில் இந்தியாவைப் பிரதிநிதித்துவப்படுத்திய சவுத்ரி, பத்தாவது இடத்தைப் பிடித்தார்.  

## ஊடகம்
2020 ஆம் ஆண்டில் டைம்சு ஆப் இந்தியா மிகவும் விரும்பத்தக்க பெண் பட்டியலில் பத்தாவது இடத்தைப் பிடித்தார்.
# அரிகரா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | எம். ராமப்பா | பிரஜா சோசலிச கட்சி |  |
| 1962 | கஞ்சி வீரப்பா | இந்திய தேசிய காங்கிரஸ் |  |
| 1967 | ஹெச். சித்தவீரப்பா | சுயேச்சை |  |
| 1972 | இந்திய தேசிய காங்கிரஸ் |  |  |
| 1978 | பி. பசவன கௌடா | இந்திரா காங்கிரஸ் |  |
| 1980 | ஹெச். சிவப்பா |  |  |
| 1983 | கே. மல்லப்பா | ஜனதா கட்சி |  |
| 1985 | பி. ஜி. கோட்ரப்பா |  |  |
| 1989 | ஒய். நாகப்பா | இந்திய தேசிய காங்கிரஸ் |  |
| 1994 | ஹெச். சிவப்பா | சுயேச்சை |  |
| 1999 | ஒய். நாகப்பா | இந்திய தேசிய காங்கிரஸ் |  |
| 2004 |  |  |  |
| 2008 | பி. பி. ஹரீஷ் | பாரதிய ஜனதா கட்சி |  |
| 2013 | ஹெச். எஸ். சிவசங்கர் | மதச்சார்பற்ற ஜனதா தளம் |  |
| 2018 | எஸ். ராமப்பா | இந்திய தேசிய காங்கிரஸ் |  |
| 2023 | பி. பி. ஹரீஷ் | பாரதிய ஜனதா கட்சி | } |
**குறிப்பு**
# ஆயிசா தத்


**ஆயிசா தத்** (*Ayesha Dutt*) (பிறப்பு 5 ஜூன் 1960) இந்திய திரைப்படத் தயாரிப்பாளர் மற்றும் முன்னாள் விளம்பர மாதிரி மற்றும் நடிகை ஆவார். இவர் பாலிவுட் நடிகர் சாக்கி செராப் அவர்களை 1987 ஆம் ஆண்டு மணந்தார். இவருடைய மகன் டைகர் செராப் பாலிவுட் நடிகர் ஆவார்.  

## ஆரம்ப கால வாழ்க்கை
இவருடைய தந்தை பெங்காலி மொழியைச் சேர்ந்த ரஞ்சன் தத் ஆவார். இவர் இந்திய வான்படையில் விமான துணை மார்சல் மற்றும் தாயார் பெல்சிய வம்சாவளியைச் சேர்ந்த பிரெஞ்சு நாட்டவரான கிளாட் மேரி தத் டி கேவி ஆவார்.  

மணிலாவில் நடந்த செல்வி இளம் உலகப் போட்டியில் போட்டியிட்டார். ஆனால் இறுதிப் போட்டிக்கு வரவில்லை. அவரது சக போட்டியாளர்களால் போட்டியில் மிகவும் பிரபலமான பெண்ணாக தேர்ந்தெடுக்கப்பட்டார். விளம்பர மாதிரியாக தனது வாழ்க்கையைத் தொடங்கி வெற்றியடைந்தார்.  

1984 ஆம் ஆண்டு மோக்னிசு பாலுக்கு சோடியாக தெரி பகோன் *மெய்ன் என்ற* பாலிவுட் திரைப்படத்தில் நடித்தார்.  

## தனிப்பட்ட வாழ்க்கை
தத் தனது நீண்டகால காதலரும் பாலிவுட் நடிகருமான சாக்கி செராப்பை தனது பிறந்தநாள் ஆன 1987 ஆம் ஆண்டு சூன் மாதம் 5 ஆம் தேதி அன்று மணந்தார். பின்னர் திரைப்பட தயாரிப்பாளராக மாறினார். இந்த சோடி சாக்கி செராப் பொழுதுபோக்கு நிறுவனம் என்ற ஊடக நிறுவனத்தை நடத்துகிறது. சோனி டிவியில் 10% பங்குகளை கூட்டாக வைத்திருந்தனர். நிறுவனம் தொடங்கப்பட்டதிலிருந்து 2012 ஆம் ஆண்டு வரை அவர்கள் தங்கள் பங்குகளை விற்று, சோனி டிவியுடன் 15 ஆண்டுகால தொடர்பை முடித்துக்கொண்டனர். இவர்களுக்கு இரண்டு குழந்தைகள் உள்ளனர். மூத்த குழந்தை பாலிவுட் நடிகர், டைகர் ச்ராப் (பிறப்பு 1990), மற்றும் ஒரு மகள் கிருச்ணா ச்ராப் (பிறப்பு 1993) ஆவார்.  

## திரைப்படவியல்

### நடிகை
| } |
| --- |

### தயாரிப்பாளர்
| *சிசு தேசு மே கங்கா ரெக்தா கைன்* |
| --- |
| *சந்தியா* |
# குந்தல் அணை



**குந்தல் அணை** (*Kundal Dam*) பாக்கித்தான் நாட்டின் கைபர் பக்துன்வா மாகாணத்தில் உள்ள உள்ள சுவாபி மாவட்டத்தில் அமைந்துள்ளது. குந்தல் அணையானது தரிசு நிலத்தை வளப்படுத்தவும், வெள்ளத்தை கட்டுப்படுத்தவும், அப்பகுதியில் தண்ணீர் பற்றாக்குறையை பூர்த்தி செய்யவும் தேவையான தண்ணீரை வழங்கும். அணையின் மூலம் சுமார் 13340 ஏக்கர் நிலம் பாசன வசதியைப் பெறும். பாக்கித்தான் நாட்டின் நீர் மற்றும் மின்சார அமைச்சகமும் இயக்குநரகம் பொது சிறு அணைகள் பொது நிதியுதவி அளித்துள்ளது, நீர்ப்பாசனத் துறை, கைபர் பக்துன்க்வா அரசு ஆகியவை குண்டல் திட்டத்தை செயல்படுத்தும் முகமைகளாக உள்ளன.  

குண்டல் அணை 48மீ உயரமும் 320மீ நீளமும் கொண்டதாக குந்தல் அணை உள்ளது. அணையின் இயல்பான பாதுகாப்பு அளவு கடல்மட்டத்திலிருந்து 487.5 உயரமும் முற்றிலுமான சமதள நிலப்பரப்பு 467 மீட்டர்களாகும். பெசாவர் கட்டுமான நிறுவனமொன்று அணையை வடிவமைத்து நிர்வகிக்கிறது. ஒப்பந்ததாரராக சர்வார் அண்ட் கோ என்ற தனியார் நிறுவனமும் நீர்ப்பாசன முறையை பொறியாளர் சலா உத் தினும் வடிவமைத்தனர். நீர்ப்பாசன அமைப்பு மூன்று தலைகீழ் குழாயமைப்பும் பல நீர்வழி கால்வாய்ப் பாலமும் வீழ்ச்சி கட்டமைப்புகளையும் கொண்டுள்ளது. பிரதான கால்வாயின் வடிவமைப்பு கொள்ளளவு 54 கன அடியாகும்.  

## இதையும் காண்க
- டார்பெலா அணை
# நந்திபூர் நீர்மின் நிலையம்



**நந்திபூர் நீர்மின் நிலையம்** (*Nandipur Hydropower Plant*) பாக்கித்தான் நாட்டின் பஞ்சாப் மாகாணத்தில் உள்ள குச்ரன்வாலாவுக்கு அருகிலுள்ள நந்திபூரில் அமைந்துள்ளது. ஒவ்வொன்றும் 4.6 மெகாவாட்டு மின்திறன் அளவு கொண்ட மூன்று அலகுகள் இங்குள்ளன. மொத்தமாக 13.8 மெகாவாட் மின்சாரத்தை இவை உற்பத்தி செய்கின்றன. சிறிய, தாழ்வான, ஆற்றின் ஆற்றில் இயங்கும் நீர்மின் உற்பத்தி நிலையமாகும். மேல் செனாப் கால்வாயின் நீர் ஓட்டத்தில் இந்த நீர்மின் நிலையம் அமைந்துள்ளது. 32°90'வடக்கு 74°11' கிழக்கு என்ற அடையாள ஆள்கூறுகளில் நிலையத்தின் அமைவிடம் உள்ளது. ஒரு சிறிய நீர் மின் உற்பத்தி நிலையமாகக் கட்டப்பட்டு 1963 ஆம் ஆண்டு மார்ச்சு மாதத்தில் வணிக நடவடிக்கையில் இறங்கியது. மேலும் இந்நிலையம் 33.66 மில்லியன் அலகுகள் மின்சாரத்தை குறைந்த விலையில் உற்பத்தி செய்யும் சராசரி ஆண்டு உற்பத்தி திறன் கொண்டதாகும்.
# இந்தியாவில் சட்ட அமலாக்கம்

இந்தியாவில் சட்டம் மற்றும் ஒழுங்கை நிலைநாட்டுவதற்கு பல சட்ட அமலாக்க முகமைகள் செயல்படுகிறது. மாநிலங்கள் மற்றும் ஒன்றியப் பிரதேசங்களில் சட்டம் & ஒழுங்கை அமல்படுத்துவதற்கு காவல் துறை செயல்படுகிறது. இந்திய அளவில் சட்ட ஒழுங்கை நடைமுறைப்படுத்துவதற்கு இந்திய ஆட்சிப் பணி, இந்தியக் காவல் பணி, இந்திய வெளியுறவுப் பணி, இந்திய வருவாய்ப் பணி, இந்திய வனப் பணி, இந்தியப் பொருளாதாரப் பணி அதிகாரிகள் உள்ளனர். மேலும் சட்டம் இயற்ற மக்கள் பிரதிநிதிகளும், சட்டத்தை கண்காணிக்க நீதிமன்றங்களும் உதவுகின்றனர். இந்தியாவில் சட்ட செயலாக்கத்திற்கு உதவிடும் அமைப்புகள்:  

## சட்ட அமலாக்க அமைப்புகள்

## மக்கள் பிரதிநிதிகள்
- நாடாளுமன்ற உறுப்பினர்கள்
- சட்டமன்ற உறுப்பினர்கள்
## நீதித் துறை
- இந்திய உச்ச நீதிமன்றம்
- இந்திய உயர் நீதிமன்றங்கள்
- இந்திய மாவட்ட நீதிமன்றங்கள்

## நிர்வாகத் துறைகள்
### பிரதமர் அலுவலகம்
- தேசியப் பாதுகாப்புக் குழு
### உள்துறை அமைச்சகம்
இந்திய அரசின் மத்திய முகமைகள் சட்ட அமலாக்கம் செய்யப்படுகிறது. உள்துறை அமைச்சகத்தின் இயங்கும் சட்ட அமலாக்க நிறுவனங்கள் பின்வருமாறு:  
1. இந்தியத் துணை இராணுவப் படைகள்
1. தில்லி காவல்துறை
1. தேசியப் புலனாய்வு முகமை
1. தேசிய போதைப்பொருள் தடுப்புப் பிரிவு (இந்தியா)
### பாதுகாப்பு அமைச்சகம்
- இந்தியப் பாதுகாப்புப் படைகள்
- இராணுவப் பாதுகாப்பு புலனாய்வு முகமை
- இராணுவப் புலனாய்வு இயக்குநரகம்
### பணியாளர் அமைச்சகம்
1. நடுவண் புலனாய்வுச் செயலகம்
### நடுவண் தலைமைச் செயலகம்
1. சிறப்பு பாதுகாப்புப் படை - (**எஸ். பி. ஜி**)
### நிதி அமைச்சகம்
நிதி அமைச்சகதின் கீழ் இயங்கும் சட்ட அமலாக்க அமைப்புகள்:  
1. அமலாக்க இயக்குனரகம்
1. வருவாய் புலனாய்வு இயக்குநரகம்
1. வருமான வரி விசாரணை தலைமை இயக்குநரகம்
1. வருவாய் புலனாய்வு இயக்குநரகம்
1. மத்திய பொருளாதார புலனாய்வு பணியகம்
1. சரக்கு சேவை வரி புலனாய்வு தலைமை இயக்குனரகம்
### பெருநிறுவன விவகாரங்கள் துறை அமைச்சகம்
1. தீவிர மோசடி விசாரணை அலுவலகம்
# குலாம் பாரூக் அவான்



**குலாம் பாரூக் அவான்** (*Ghulam Farooq Awan*) பாக்கித்தான் நாட்டைச் சேர்ந்த ஒரு வழக்கறிஞர் ஆவார். 1961 ஆம் ஆண்டு பிப்ரவரி மாதம் 10 ஆம் தேதியன்று இவர் பிறந்தார். ஓரு கட்டுரையாளராகவும் சட்டம், நீதி மற்றும் நாடாளுமன்ற விவகாரங்களுக்கான பாக்கித்தான் பிரதமரின் முன்னாள் ஆலோசகராகவும் இருந்தார். முன்னதாக இவர் பாக்கித்தான் நாட்டின் கூடுதல் தலைமை சட்ட அதிகாரியாகவும் பணியாற்றினார்.  
## அரசியல் வாழ்க்கை
குலாம் பாரூக் அவான் 1991 ஆம் ஆண்டு வழக்கறிஞர் பணியில் சேர்ந்தார். 20 ஆண்டுகளுக்கும் மேலாக வழக்கறிஞராகப் பணிபுரிந்தார். 2011 ஆம் ஆண்டு சனவரி மாதம் பாக்கித்தான் நாட்டின் கூடுதல் தலைமை சட்ட அதிகாரியாகப் பதவியேற்றார். பின்னர் இதே ஆண்டின் ஏப்ரல் மாதத்தில்  
பாக்கித்தான் சனாதிபதி ஆசிப் சர்தாரியால் பிரதம மந்திரி யூசுப் ராசா கிலானியின் ஆலோசகராக நியமிக்கப்பட்டார்.  

பாக்கித்தான் மக்கள் கட்சியில் இருந்து விலகி 2016 ஆம் ஆண்டில் பாக்கித்தான் தெக்ரீக்-இ-இன்சாப்பு கட்சியில் சேர்ந்தார்.
# கீழ் செனாப் கால்வாய்

**கீழ் செனாப் கால்வாய்** (*Lower Chenab Canal*) பாக்கித்தான் நாட்டில் உள்ள ஒரு கால்வாய் ஆகும். இக்கால்வாய் 1892 ஆம் ஆண்டு தோண்டப்பட்டது. குச்ரன்வாலா மாவட்டத்தில் செனாப் நதியில் அமைந்துள்ள காங்கி நதியில் இருந்து இக்கால்வாய் உருவாகிறது.  

கீழ் செனாப் கால்வாயில் இருந்து வெளியேறும் சில கிளை ஆறுகள் சாங், ராக் மற்றும் குகேரா கால்வாய் ஆகியவையாகும்.
# மைலாரா மகாதேவப்பா



**மைலாரா மகாதேவப்பா** (8 ஜூன் 1911 - 1 ஏப்ரல் 1943), இந்தியாவின் கர்நாடகா மாநிலத்தின் மோட்பென்னூரைச் சேர்ந்த **மகாதேவா** என்றும் அழைக்கப்படுகிறார். இவர் ஒரு இந்தியப் புரட்சியாளர். பிரிட்டிசு ஆட்சியை எதிர்ப்பதில் பெயர் பெற்றவர். மார்த்தாண்டம் மற்றும் பாசம்மா இவருடைய பெற்றோர். 18 வயதில், கர்நாடகாவின் ஒரே பிரதிநிதியாக மகாத்மா காந்தியுடன் தண்டி யாத்திரை அணிவகுப்பில் சென்றார்.  

2018 ஆம் ஆண்டு இந்திய அஞ்சல் மூலம் வெளியிடப்பட்ட முத்திரையில் சித்தரிக்கப்பட்டார். இவரது நினைவாக ஒரு நினைவு அறக்கட்டளை பெயரிடப்பட்டது. மயிலாரா மகாதேவப்பா மகாத்மா காந்தியின் ஒத்துழையாமை இயக்க அழைப்பில் பங்கேற்று, 1943 ஆம் ஆண்டு ஏப்ரல் 1 ஆம் தேதி, கொசரிட்டி கிராமத்தில் வீரபத்ர சுவாமியின் நில வருமானத்தை காலனித்துவ அதிகாரிகள் வைத்திருந்த கருவூலத்தை உடைக்கும் போது அவரது சீடர்களான திரகப்ப மதிவளர் மற்றும் வீரய்யா கிரேமத் ஆகியோருடன் விவசாயிகளிடம் வலுக்கட்டாயமாக வசூல் செய்த குற்றத்திற்காக காவல்துறையினரால் கொல்லப்பட்டார்.
# பாலக்காடு தமிழ்



**பாலக்காடு தமிழ்** (Palakkad Tamil) என்பது கேரளத்தின், பாலக்காடு மாவட்டத்தில் உள்ள பூர்வீக தமிழர்களால் பேசப்படும் வட்டார வழக்குத் தமிழ் மொழியாகும். இப்பகுதி மலையாள நாட்டின் வாயிலாகவும் இருப்பதால் மலையாளச் சொற்களும், இலக்கணமும் இப்பகுதியின் பேச்சு வழக்கில் மிகுதியாகக் கலந்திருக்கின்றன. அவர்களின் பேச்சு வழக்கில் தமிழ்நாட்டில் வழக்கில் இல்லாத சில சொற்களும் புழங்குகின்றன.  

## பாலக்காட்டுத் தமிழ் சொற்கள்

- சோறுதல் - leak (ஒழுகுதல்)
- தாலம் - plate (தட்டு)
- களித்தல் frivolous
- உடுத்திண்டு (வேட்டி உடுத்திண்டு வா)
- வெள்ளம் = water (தண்ணீர்)
- நிலம் = floor ( தரை )
- தாழ்க்கோல் = key (திறவுகோல்)
- கேட்டயா/கேளு - "Listen" (கேள்)
- தலப்பிச்ச வெள்ளம் = hot water( வெந்நீர் )
- தளப்பித்தல் - boiling (கொதித்தல்)
- பொடுத்தூவல் - பொடித்துவல் - vegetable curry
- உப்பேறி - vegetable curry
## பரவலர் பண்பாட்டில்
தமிழ்த் திரைப்படமான மைக்கேல் மதன காமராஜன் படத்தில் இடம்பெற்ற *காமேஸ்வரன், பாலக்காடு மணி ஐயர், திரிபுர சுந்தரி* போன்ற பாத்திரங்கள் பாலக்காட்டு தமிழ் பிராமணர் பாத்திரங்களாக இடம்பெற்றன. படத்தில் அவர்கள் பாலக்காட்டு தமிழை பேசுபவர்களாக காட்சிப்படுத்தபட்டுள்ளனர்.
# விகார் அகமது

**விகார் அகமது** (*Vikar Ahmed*) (இறப்பு 7 ஏப்ரல் 2015) **விகாருதீன்** என்றும் அழைக்கப்படுபவர். தர்சுகா-சிகாத்-ஓ-சகாதத்தின் செயல்பாட்டாளர் ஆவார். மெக்கா மச்சிது குண்டுவெடிப்பில் சந்தேக நபர் ஆவார். ஆந்திரப் பிரதேச காவல்துறையிடம் இருந்து தலைமறைவாக இருந்தார். 2010 ஆம் ஆண்டு சூலை மாதத்தில் பிடிபட்டார்.  
2009 மற்றும் 2010 ஆம் ஆண்டுகளில் ஐதராபாத்து காவல்துறை மீது நடத்தப்பட்ட கொடூர தாக்குதல்களில் ஈடுபட்டதாக இவர் மீது குற்றம் சாட்டப்பட்டது. 2009 ஆம் ஆண்டு, கைதராபாத்தில் ஃபலக்னுமா பகுதியில் மர்ம நபர்கள் துப்பாக்கிச் சூடு நடத்தியதில் ஒரு போலீசுகாரர் கொல்லப்பட்டார். மற்றொருவர் காயமடைந்தார், 2010 ஆம் ஆண்டில் ஐதராபாத்தில் உள்ள ஓல்ட் சிட்டி பகுதியில் உள்ள சாலிபண்டா பகுதியில் மோட்டார் சைக்கிளில் சென்ற இருவர் காவல்துறை மீது துப்பாக்கிச் சூடு நடத்தியதில் ஒரு போலீசுகாரர் கொல்லப்பட்டார் மற்றும் மூன்று பேர் காயமடைந்தனர்.  

7 ஏப்ரல் 2015 அன்று வாரங்கல் சிறையில் இருந்து ஐதராபாத்து நீதிமன்றத்திற்குச் செல்லும் வழியில் தெலுங்கானாவின் நல்கொண்டா மாவட்டத்தில் உள்ள அலைர் அருகே விகாருதீன் மற்றும் நான்கு சிமி ஆர்வலர்கள் என சந்தேகிக்கப்படுபவர்கள் என்கவுண்டர் செய்யப்பட்டனர். அவர்களில் ஒருவர் பாதுகாப்புப் பணியாளர்களை வழிமறித்து தப்பிச் செல்லும் முயற்சியில் ஆயுதம் ஒன்றைப் பறித்துச் செல்ல முயன்றதாகக் கூறப்பட்டு ஐந்து பேரும் கொல்லப்பட்டனர்.
# சுமத்திரா கொக்கோவா



**சுமத்திரா கொக்கோவா** (*Sumatran cochoa*)(*கொக்கோவா பெக்காரி*) என்பது துர்டிடே குடும்பத்தில் உள்ள ஒரு பறவை சிற்றினமாகும். இது இந்தோனேசியாவில் காணப்படும் அகணிய உயிரி ஆகும். இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட இழப்பால் அச்சுறுத்தப்படுகிறது.
# கோபிநாத் அமன்



**கோபிநாத் அமன்** (*Gopinath Aman*) ஒரு இந்திய சுதந்திர ஆர்வலர், பத்திரிக்கையாளர் மற்றும் உருது இலக்கியத்தின் கவிஞர் ஆவார். 1899 ஆம் ஆண்டு பிறந்தார். 1950 ஆம் ஆண்டுகளில் டெல்லி நிர்வாகத்தின் மக்கள் தொடர்புக் குழுவின் தலைவராக இருந்தார்.  

## படைப்புகள்
- *பரே அட்மியோன் கே டான்சு ஓ மிசா*
- *கௌராங்*
- *அகிதத் கே புல்; காந்திசி கயாத் ஔர் சகாதத் பர் முகுதாலிஃப் சூஆரா கா முன்டக்கப்-இ கலாம்*
- *நாசர்-ஐ அகிதத் : சீர்-ஐ ஆசம் ரபிந்தர நாதா தாகூர்*
- *உருது அவுர் உசகா சாகித்தியம்*
- *அகிதத் கே புல்* ஆகியவை அவரது குறிப்பிடத்தக்க படைப்புகளில் சிலவாகும்.

## விருதுகள்
- **1997** : இந்திய அரசு கோபிநாத் அமானின் இலக்கியப் பங்களிப்பிற்காக 1977 ஆம் ஆண்டு பத்ம பூசண்விருதை வழங்கியது.
# சாவகம் கொக்கோவா


**சாவகம் கொக்கோவா** (*Javan cochoa*)(***கொக்கோவா அசுரியா***) என்பது துர்டிடே குடும்பத்தில் உள்ள ஒரு பறவை சிற்றினமாகும். இது இந்தோனேசியாவில் மட்டுமே காணப்படும் அகணிய உயிரி ஆகும்.  

இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட இழப்பால் அச்சுறுத்தப்படுகிறது.
# கொக்கோவா



**கொக்கோவா** (Cochoa)(*கோசோ (cocho)* நேபாளி<nowiki/>மொழியிலிருந்து) என்பது நடுத்தர அளவிலான பூச்சி மற்றும் மெல்லுடலிகளை உண்ணும் பறவைகள் ஆகும். இவை பிரகாசமான மாறுபட்ட இறகுகளுடன் பாலின வேறுபாட்டுடன் காணப்படும். ஆரம்பக் காலத்தின் இவற்றின் உணவுப் பழக்கத்துடன் கூடிய வாழிட சூழலால் இவற்றின் நிலையைக் கண்டறிவது கடினமாக இருந்தது. ரிச்சர்ட் பவுட்லர் சார்ப் 1879-ல் அவற்றை பிரியோனோபி குடும்பத்தில் வகைப்படுத்தினார். இந்த பேரினம் முன்பு பழைய உலக ஈப்பிடிப்பான் குடும்பமான மியூசிகாபிடேவில் சேர்க்கப்பட்டது. ஆனால் மூலக்கூறு இன உறவு ஆய்வுகள் இதனை அமெரிக்கப் பாடும் பறவை குடும்பமான துர்டிடேவுடன் மிகவும் நெருக்கமாகத் தொடர்புடையது என்பதைக் காட்டியது.  

## சிற்றினங்கள்
*கொக்கோவா* தென்கிழக்கு ஆசியக் காடுகளில் வாழும் பறவைச் சிற்றினங்களைக் கொண்டுள்ளது. பெரும்பாலும் இவை தண்ணீருக்கு அருகில் காணப்படுகின்றன. இந்தப் பேரினமானது பின்வரும் சிற்றினங்களைக் கொண்டுள்ளது.  
| ஊதா கோச்சோவா | *கொக்கோவா பர்பூரியா* | வங்காளதேசம், பூட்டான், சீனா, இந்தியா, லாவோஸ், மியான்மர், நேபாளம், தாய்லாந்து மற்றும் வியட்நாம் |
| --- | --- | --- |
| பச்சை கொக்கோவா | *கொக்கோவா விரிடிஸ்* | கம்போடியா, சீனா, இந்தியா, லாவோஸ், மியான்மர், நேபாளம், தாய்லாந்து, வியட்நாம் மற்றும் பூட்டான். |
| சுமத்ரா கொக்கோவா | *கொக்கோவா பெக்காரி* | இந்தோனேசியா. |
| ஜாவான் கொக்கோவா | *கொக்கோவா அசுரியா* | இந்தோனேசியா. |
# கபில்தியோ சிங்

**கபில்தியோ சிங்** (*Kapildeo Singh*) ஒரு இந்திய சமூகவுடைமை தலைவர் மற்றும் சமாசுவாதி கட்சியின் பொதுச் செயலாளராக இருந்தார்.  

## வாழ்க்கை
ராம் மனோகர் லோகியா கருத்தை பின்பற்றுபவர் மற்றும் புதிய சமாசுவாடி கட்சியின் சித்தாந்தத்தை மகாத்மா காந்தி மற்றும் ராம் மனோகர் லோகியாவின் சோசலிச கொள்கைகளின் அடிப்படையில் ஒருவராக நியமித்தார்.  

சுதந்திரத்திற்குப் பிறகு மக்களின் சுதந்திரப் போராட்டத்திலும், அரசியல் விடுதலையிலும் தீவிரமாகப் பங்கேற்றார்.  

2002 ஆம் ஆண்டு இறந்தார். இவரது இறுதிச் சடங்கில் முலாயம் சிங் யாதவ் மற்றும் லாலு பிரசாத் யாதவ் ஆகிய அரசியல் தலைவர்கள் இருவரும் கலந்து கொண்டனர்.
# சாம்புநாத் சிங் யாதவ்



**சாம்பு நாத் சிங் யாதவ்** (*Shambhu Nath Singh Yadav*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் இராச்டிரிய ஜனதா தளத்தின் வேட்பாளராக 2020ஆம் ஆண்டு நடைபெற்ற பீகார் சட்டமன்றத் தேர்தலில் பிரஹாம்பூர் தொகுதியில் போட்டியிட்டு வெற்றி பெற்று பீகார் சட்டமன்ற உறுப்பினராகத் தேர்ந்தெடுக்கப்பட்டார். அரசியலில் ஈடுபடுவதற்கு முன், யாதவ் 1983 முதல் 2009 வரை பீகார் காவல்துறையில் காவலாளராக பணிபுரிந்தார்.
# போர்ன்விட்டா

**போர்ன்விட்டா** (*Bournvita*) என்பது அறைக்கப்பட்ட தானியக் கலவை மற்றும் சாக்கலேட் கலக்கப்பட்ட தானிய பானம் கலந்த கலவைகளின் வியாபாரக் குறியீடு ஆகும். இது மான்டலெசு சர்வதேச நிறுவனத்தின் துணை நிறுவனமான காட்பரி நிறுவனத்தால் தயாரிக்கப்பட்டது. ஐக்கிய இராச்சியம் பெனின் மற்றும் டோகோ போன்ற நாடுகளில் விற்கப்படுகிறது.  

போர்ன்விட்டா 1920 ஆம் ஆண்டுகளின் பிற்பகுதியில் இங்கிலாந்தில் உருவாக்கப்பட்டது. ஆரோக்கியமான உணவாக விற்பனை செய்யப்பட்டது.  

அசல் செய்முறையில் முழு பாலேடு, பால், புதிய முட்டை, மால்ட், உண்ணக்கூடிய ரென்னெட் கேசீன் மற்றும் சாக்கலேட் ஆகியவை அடங்கும்.  

போர்ன்விட்டா 2008 ஆம் ஆண்டு ஐக்கிய இராச்சிய சந்தையில் நிறுத்தப்பட்டது. காட்பரி தொழிற்சாலை அமைந்துள்ள மாதிரி கிராமமான போர்ன்வில்லில் இருந்து பெறப்பட்ட இந்த பானத்திற்கு கேட்பரி என பெயரிடப்பட்டது. இந்தியாவில் முதன்முதலில் 1948 ஆம் ஆண்டு விற்கப்பட்டது. அதே ஆண்டில் கேட்பரிஇந்தியா நாட்டில் நிறுவப்பட்டது.
# பாரத் மின்னணுவியல் நிறுவனம்

## தயாரிப்புகள்

- மின்னணு வாக்குப்பதிவு இயந்திரங்கள்
- வாக்காளர் சரிபார்க்கும் காகித தணிக்கை சோதனை கருவிகள்
- போக்குவரத்து சமிக்ஞை கருவிகள்
- ரேடார்கள்
- தொலைத்தொடர்பு கருவிகள்
- தகவல் தொடர்பு கருவிகள்
- மின்னணு போர்க் கருவிகள்
- ஏவுகணைகள்
- ஒலிச் செலுத்துவழி மற்றும் வீச்சளவு
- டாங்கி மின்னணுக் கருவிகள்
- பயோமெட்ரிக் கருவிகள்
- உருவகப்படுத்தும் கருவிகள்
## பாரத் எலக்டிரானிக்ஸ் நிறுவனத்தின் இந்தியக் கிளைகள்
- பெங்களூர், தலைமையிடம் & தொழிற்சாலை, கர்நாடகம்
- சென்னை, தமிழ்நாடு
- பஞ்ச்குலா, அரியானா
- கோத்வார், உத்தராகண்டம்
- காசியாபாத், உத்தரப் பிரதேசம்
- புனே, மகாராட்டிரம்
- ஐதராபாத், தெலங்காணா
- நவி மும்பை, மகாராட்டிரம்
- மச்சிலிப்பட்டணம், ஆந்திரப் பிரதேசம்
;மண்டல அலுவலகங்கள்  
- புது தில்லி
- மும்பை
- கொல்கத்தா
- விசாகப்பட்டினம்
;வெளிநாட்டு அலுவலகங்கள்  
- நியூயார்க்கு நகரம்
- சிங்கப்பூர்
- ஹனோய், வியட்நாம்
- யங்கோன், மியான்மர்

## இதனையும் காண்க
- பொதுத்துறை நவரத்தின நிறுவனங்கள்
# யூரோசிசா



***யூரோசிசா*** (*Urocissa*) என்பது காகங்கள், காடைகள் மற்றும் செவ்வலகன்களைக் கொண்ட ஒரு குடும்பமான கோர்விடே பறவை பேரினமாகும்.  

1850ஆம் ஆண்டில் செருமானிய பறவையியல் வல்லுநரான ஜீன் கபானிசு என்பவரால் இந்த பேரினம் நிறுவப்பட்டது. இதன் மாதிரி சிற்றினம் பின்னர் நீல மேக்பை செவ்வலகன் (*யூரோசிசா எரித்ரோரிஞ்சா*) என நியமிக்கப்பட்டது. *யூரோசிசா* என்ற பெயர் பண்டைய கிரேக்க *ஓரா* அதாவது "வால்" மற்றும் *கிசா* என்றால் "மாக்பி" என்று பொருள்படும் வகையில் தோற்றுவிக்கப்பட்டது.  

இந்த பேரினத்தில் ஐந்து சிற்றினங்கள் உள்ளன:  
| *யூ.கேருலியா* | தைவான் நீல மேக்பை | தைவான் |  |
| --- | --- | --- | --- |
| > | *யூ. எரித்ரோரிஞ்சா* | நீல மேக்பை செவ்வலகன் | மேற்கு இமயமலை கிழக்கு நோக்கி மியான்மர், கம்போடியா, லாவோஸ் மற்றும் வியட்நாம் |
| *யூ. பிளவிரோசுட்ரிசு* | மஞ்சள் நிற நீல நிற செவ்வலகன் | வியட்நாமில் குறைந்த மக்கள்தொகை கொண்ட கீழ் இமயமலை உட்பட இந்திய துணைக்கண்டம் |  |
| *யூ. ஒர்னாட்டா* | இலங்கை நீலச் செவ்வலகன் மாக்பி | இலங்கை |  |
| *யூ. ஒயிட்கெட்டி* | வெண் சிறகு மேக்பை | தெற்கு சீனா, வடக்கு வியட்நாம் மற்றும் வடக்கு மற்றும் மத்திய லாவோஸ் |  |

## குறிப்பு
<references group="lower-alpha" responsive="1"></references>
# வெண் சிறகு மேக்பை


**வெண் சிறகு மேக்பை** (*White-winged magpie*) அல்லது **ஆய்னான் மேக்பை** (***யூரோசிசா ஒயிட்கெட்டி***) என்பது காக்கை குடும்பத்தின் ஒரு குருவி சிற்றினம் ஆகும். இந்த பேரினத்தைச் சேர்ந்த சிற்றினங்கள் கருப்பு வெள்ளை நிறத்தில் காணப்படும். ஆனால் *யூரோசிசா ஒயிட்கெட்டி* நீல நிற இறகுகள் இல்லை. எனவே, இது சில நேரங்களில் ஒற்றைச் சிற்றினப் பேரினமான *சிசோபிகா*வில் வகைப்படுத்தப்படுகிறது. இருப்பினும் *யூரோசிசா* பேரினத்தில் இருக்க போதுமான பண்புகளைக் கொண்டுள்ளது. இரண்டு துணையினங்கள், *ஒயிட்கெட்டி* ஆய்னான் மற்றும் *சாந்தோமெலனா* தென் சீனா, வடக்கு வியட்நாம் மற்றும் வடக்கு மற்றும் மத்திய லாவோஸில் காணப்படுகிறது. இரண்டு துணையினங்களும் தனித்துவமானவை மற்றும் குறிப்பிட்ட நிலைக்குத் தகுதியுடையவை.  

பிரித்தானிய ஆய்வாளர் ஜான் வைட்கெட்டை இந்த பறவையின் விலங்கியல் பெயர் நினைவுகூருகிறது.
# பிரசியோடைமியம்(III) செலீனேட்டு



**பிரசியோடைமியம்((III)) செலீனேட்டு** (*Praseodymium(III) selenate*) Pr<sub>2</sub>(SeO<sub>4</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியத்தின் செலீனிய உப்பு என வகைப்படுத்தப்படும் இந்த உப்பு பிரசியோடைமியமும் செலீனிக் அமிலமும் சேர்ந்து வினைபுரிவதால் உருவாகிறது.  

## தயாரிப்பு
பிரசியோடைமியம்(III) ஆக்சைடு சேர்மத்தை செலீனிக் அமிலக் கரைசலில் கரைத்து வினைபுரியச் செய்வதால் பிரசியோடைமியம்((III)) செலீனேட்டு உருவாகிறது:  
:<math>\mathsf{ Pr_2O_3 + 3 H_2SeO_4 \ \xrightarrow{}\ Pr_2(SeO_4)_3 + 3 H_2O }</math>  

## பண்புகள்
பிரசியோடைமியம்(III) செலீனேட்டு தண்ணீரில் கரைந்து, நீரேற்றம் செய்யும்போது பச்சை நிற படிகங்களை உருவாக்குகிறது. இந்த படிகங்கள் Pr<sub>2</sub>(SeO<sub>4</sub>)<sub>3</sub>·nH<sub>2</sub>O என்ற வாய்ப்பாட்டால் அடையாளப்படுத்தப்படுகின்றன. இவ்வாய்ப்பாட்டிலுள்ள n = 4, 5, 7, 8 மற்றும் 12 என்ற மதிப்புகளை ஏற்கிறது. குளிர்ந்த கரைசல்களிலிருந்து படிகமயமாக்கல் நிகழும்போது எண்ணீரேற்று உருவாகிறது, மேலும் சூடான கரைசல்களிலிருந்து படிகமயமாக்கல் நிகழும்போது ஐந்துநீரேற்றுகள் உருவாகின்றன.  

பொட்டாசியம் செலீனேட்டுடனும் மற்ற பிற செலீனேட்டு உப்புகளூடனும் வினைபுரியும்போது பிரசியோடைமியம்((III)) செலீனேட்டு Pr<sub>2</sub>(SeO<sub>4</sub>)<sub>3</sub>·nK<sub>2</sub>SeO<sub>4</sub>·4H<sub>2</sub>O (n = 1 மற்றும் 3) போன்ற இரட்டை உப்புகளை உருவாக்குகிறது.